hu es es de hu hu hu hu hu hu hu hu hu hu hu hu hu hu hu hu en hu en hu hu hu hu hu hu en hu en hu en hu hu en hu en hu en hu en hu hu hu hu hu en hu en hu hu hu hu hu hu en de en hu hu hu en hu en hu hu hu en en en en en en en hu hu hu hu hu en hu hu
Korrekt áron, igényes szolgáltatással várjuk kedves Vendégeinket.
2022. szeptember 19-25. Heti programajánló
Cadence – Ütős nyárzáró este 2022.09.21. 17:00
A győri Liszt Ferenc Zeneiskolában közel 80 gyermek tanul ütőhangszereken játszani. A növendékek az egyéni órákon kívül kamaraórák keretében ismerkedhetnek meg a társas zenélés örömeivel. A Cadence Ütőegyüttes 2006-ban alakult Felsmann Adrienn tanárnő vezetésével, nevüket 2013-ban vették fel egy akkor játszott darab címéről mintázva. A „Cadence” szó jelentése ritmus, ütem, mérték, ami nagyon jellemző az ütőhangszeres zenére.
Az együttes gyermekekből áll, tagjai 12-18 éves fiatalok, akik nagyon nagy lelkesedéssel játszanak közösen. Repertoárjukban a klasszikus ütőhangszerre írt darabok mellett gyakran játszanak átiratokat, valamint különleges hangszerekre, például festékesvödrökre, vagy elhasznált dobbőrökre írt műveket.
A kamaracsoport állandó résztvevője a megyében rendezett ütőhangszeres fesztiváloknak, számos esetben értek el kimagasló helyezést az országos kamarazenei versenyeken, fellépéseikkel rendszeresen színesítik az iskolai, városi rendezvények műsorát.
Bencés estek: A klímaváltozás okai és hatásai 2022.09.21. 18:30
Dr. Bartholy Judit, meteorológus, egyetemi tanár, az MTA doktora tart előadást a Bencés estek vendégeként a klímaváltozás okairól és hatásairól.
Az est további témája, a fogyatékkal élők helyzete és lehetőségei Magyarországon.
JEGYEK: Adományaikkal a Tovább Élni Egyesületet támogathatják.
Helyszín: Czuczor Gergely Bencés Gimnázium és Kollégium
Győri Nemzeti Színház - A hőstenor (Bohózat két részben) 2022.09.21. 19:00
A clevelandi operaházba világhírű olasz tenor érkezik Otello szerepére.
Lázban ég miatta a város, zsibong körülötte a színház. Az igazgató és titkára, Max, joggal büszkék: a művész úr sztárallűrjeit bravúrosan kezelték, a magas rangú vendégek előtt fényes siker ígérkezik. Lélekben már az esti bankettre készülnek, ahol kiválóan lehet pezsgőzni és flörtölni, amikor beüt a krach. A nagy Tito Merelli helyére be kell ugrani, és az utolsó pillanatban a lámpalázas Max az egyetlen elérhető tenorista…Két Otello, két szoba, két ajtó.
Ken Ludwig bohózata a londoni West End és a Broadway szenzációs sikere volt, megkapta a legjobb vígjátéknak járó Olivier- és a legjobb darabnak járó Tony-díjat.
Az előadás időtartama szünettel együtt körülbelül 2 óra 50 perc.
Helyszín - Győri Nemzeti Színház - Nagyszínpad
Berkes70 - Filharmonikus koncert 2022.09.21. 19:00
A Nikisch-bérlet nyitókoncertje igazán ünnepi alkalomnak ígérkezik: ezen az estén köszöntik a Győri Filharmonikus Zenekar muzsikusai és a győri közönség az együttes elmúlt évtizedét meghatározó karmestert, Berkes Kálmánt 70. születésnapja alkalmából. A program méltó a jeles eseményhez: az európai zenetörténet két nagy mesterének kompozíciói csendülnek fel. Johann Sebastian Bach legnagyobb terjedelmű és legigényesebb versenyműve, a d-moll csembalóverseny ezúttal a magyar zongoraiskola nagymestere, Ránki Dezső avatott tolmácsolásában hangzik el. A második félidőben Beethoven egyik legnépszerűbb művét, a Wagner által a „tánc apoteózisának” nevezett 7. A-dúr szimfóniát játssza a Győri Filharmonikus Zenekar. Az est dirigense az ünnepelt, Berkes Kálmán, házigazdája az ismert tévés személyiség, Juhász Előd zenetörténész lesz.
Helyszín: Richter János Hangverseny- és Konferenciaterem
Győri Nemzeti Színház - Esőember (Dráma) 2022.09.22. 19:00
Egy színpadi előadás, amelyet a hatalmas sikereket megélt film hívott életre. Az Esőember a szeretet felé vezető útról szól, arról a felszabadulásról, amit a materialitás levetkőzése jelent. Két egymásra utalt testvér közös úton indul el. Charlie ugyanis apja halála után nemcsak azt tudja meg, hogy mindössze néhány rózsabokor és egy rozzant autó az öröksége, hanem megismeri a hárommillió dollárnyi vagyonra szert tevő örököst is, aki nem más, mint az eltitkolt, intézetben élő Savant-szindrómás bátyja Raymond. A pénz megszerzésének reményében gyámságot vállal felette, majd kezdetét veszi közös életük.
Helyszín: Győri Nemzeti Színház - Kisfaludy terem
A Hotel Corvin*** újonnan épült, a panzió szárny Győr egyik legrégebbi, közkedvelt panziójaként, 1986 óta működik.
Cím: 9023 Győr, Corvin u. 17-19.